CELEX: 32020D1735
Language: fi
Date: 2020-11-12 00:00:00
Title: Euroopan keskuspankin päätös (EU) 2020/1735, annettu 12 päivänä marraskuuta 2020, niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta annetun päätöksen (EU) 2016/2248 muuttamisesta (EKP/2020/55)

20.11.2020   
               
               
                  FI
               
               
                  Euroopan unionin virallinen lehti
               
               
                  L 390/60
               
            
         EUROOPAN KESKUSPANKIN PÄÄTÖS (EU) 2020/1735,
         annettu 12 päivänä marraskuuta 2020,
         niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta annetun päätöksen (EU) 2016/2248 muuttamisesta (EKP/2020/55)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksellä (EU) 2020/440 (EKP/2020/17) (1) on perustettu pandemiaan liittyvässä poikkeustilanteessa toteutettava väliaikainen omaisuuserien osto-ohjelma (PEPP) rahapolitiikan toteuttamista varten.
                  
               
                     (2)
                  
                  
                     Kuten on niiden instrumenttien osalta, jotka on ostettu osana Euroopan keskuspankin (EKP) perustamaa, jälkimarkkinoilla toteutettavaa julkisen sektorin omaisuuserien osto-ohjelmaa Euroopan keskuspankin päätöksen (EU) 2020/188 (EKP/2020/9) (2) nojalla, myös valtion keskus-, alue- tai paikallishallinnon ja hyväksyttyjen valtiosidonnaisten laitosten liikkeeseen laskemien velkainstrumenttien sekä julkisten yritysten liikkeeseen laskemien korvaavien velkainstrumenttien, jotka on ostettu osana päätöksellä (EU) 2020/440 (EKP/2020/17) perustettua PEPP-ohjelmaa, tulisi katsoa kerryttävän tuloa Euroopan keskuspankin päätöksessä (EU) 2016/2248 (EKP/2016/36) (3) määritellyn viitekoron mukaisesti.
                  
               
                     (3)
                  
                  
                     Rahoitustuloa koskevan järjestelmän johdonmukaisuuden varmistamiseksi on luotu uusi yksilöitävien saamisten erä.
                  
               
                     (4)
                  
                  
                     EKP:n neuvosto päätti 24 päivänä kesäkuuta 2020, että olisi perustettava eurojärjestelmän keskuspankkien ja eurojärjestelmään kuulumattomien keskuspankkien välinen euromääräistä likviditeettiä lisäävä järjestelmä osana EKP:n toimia koronavirustaudin (covid-19) aiheuttamasta pandemiasta johtuvaan kriisiin vastaamiseksi. Tulo, joka on kertynyt eurojärjestelmään kuulumattomille keskuspankeille kohdistetuista euromääräisistä likviditeettiä lisäävistä operaatioista, olisi jaettava niiden jäsenvaltioiden, joiden rahayksikkö on euro, kansallisten keskuspankkien kesken osana rahoitustulojärjestelmää, ja vastaavat saldot olisi sisällytettävä päätöksessä (EU) 2016/2248 (EKP/2016/36) olevien yksilöitävien saamisten märitelmään.
                  
               
                     (5)
                  
                  
                     Päätös (EU) 2016/2248 (EKP/2016/36) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2016/2248 (EKP/2016/36) seuraavasti:
            
                        1)
                     
                     
                        Korvataan 3 artiklan 1 kohdan b alakohdan iii alakohta seuraavasti:
                        
                                    ”iii)
                                 
                                 
                                    valtion-, alue- ja paikallishallinnon ja hyväksyttyjen valtiosidonnaisten laitosten liikkeeseen laskemat velkainstrumentit sekä julkisten yritysten liikkeeseen laskemat korvaavat velkainstrumentit, joita pidetään rahapolitiikan harjoittamista varten joko Euroopan keskuspankin päätöksen (EU) 2020/188 (EKP/2020/9) (*1) tai Euroopan keskuspankin päätöksen (EU) 2020/440 (EKP/2020/17) (*2) nojalla.
                                 
                              
                           (*1)  Euroopan keskuspankin päätös (EU) 2020/188, annettu 3 päivänä helmikuuta 2020, julkisen sektorin omaisuuserien osto-ohjelmasta jälkimarkkinoilla (EKP/2020/9) (EUVL L 39, 12.2.2020, s. 12)."
                        
                        
                           (*2)  Euroopan keskuspankin päätös (EU) 2020/440, annettu 24 päivänä maaliskuuta 2020, pandemiaan liittyvässä poikkeustilanteessa toteutettavasta väliaikaisesta osto-ohjelmasta (EKP/2020/17) (EUVL L 91, 25.3.2020, s. 1).”"
                        
                     
                  
                        2)
                     
                     
                        Muutetaan liite II tämän päätöksen liitteen mukaisesti.
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 31 päivästä joulukuuta 2020.
         
         
            Tehty Frankfurt am Mainissa 12 päivänä marraskuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2020/440, annettu 24 päivänä maaliskuuta 2020, pandemiaan liittyvässä poikkeustilanteessa toteutettavasta väliaikaisesta osto-ohjelmasta (EKP/2020/17) (EUVL L 91, 25.3.2020, s. 1).
         
            (2)  Euroopan keskuspankin päätös (EU) 2020/188, annettu 3 päivänä helmikuuta 2020, julkisen sektorin omaisuuserien osto-ohjelmasta jälkimarkkinoilla (EKP/2020/9) (EUVL L 39, 12.2.2020, s. 12).
         
            (3)  Euroopan keskuspankin päätös (EU) 2016/2248, annettu 3 päivänä marraskuuta 2016, niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta (EKP/2016/36) (EUVL L 347, 20.12.2016, s. 26).
      
      
         
            LIITE
            Muutetaan päätöksen (EU) 2016/2248 (EKP/2016/36) liite II seuraavasti:
            
                        1)
                     
                     
                        lisätään A jaksoon 9a kohta seuraavasti:
                        
                                    ”9a.
                                 
                                 
                                    Saldot, jotka liittyvät rahapoliittisista syistä pidettävistä, arvoltaan alentuneista arvopapereista kertyneeseen korkoon (lukuun ottamatta tämän päätöksen 3 artiklan 1 kohdan b alakohdassa tarkoitetuista arvoltaan alentuneista arvopapereista kertynyttä korkoa) (kuuluu yhdenmukaistetun taseen erään 11.5).”;
                                 
                              
                  
                        2.)
                     
                     
                        lisätään A jaksoon 11 kohta seuraavasti:
                        
                                    ”11.
                                 
                                 
                                    Eurojärjestelmään kuulumattomilta keskuspankeilta olevat saamiset, jotka liittyvät likviditeettiä lisääviin operaatioihin (kuuluu yhdenmukaistetun taseen erään 4.1 tai taseen ulkopuolisiin eriin).”